# Ivan Gueórguievitx Petrovski

* Per a altres significats, vegeu «Ivan Petrovski».
Ivan Gueórguievitx Petrovski va ser un matemàtic soviètic, rector de la Universitat de Moscou.

## Vida i obra

Petrovski va néixer, fill d'un conegut comerciant, a la petita ciutat de Sevsk on va ser escolaritzat fins al 1917. Aquest any va ingressar a la universitat Estatal de Moscou amb la intenció d'estudiar química, però l'esclat de la revolució russa i la consegüent guerra civil van fer que marxès amb la seva família a la localitat d'Elizavetgrad (la actual Kropívnitski a Ucraïna després de diferents canvis de nom). En aquesta localitat va ser administratiu a l'escola tècnica local i es va començar a interessar per les matemàtiques. El 1922 va tornar a Moscou decidit a estudiar matemàtiques i es va graduar el 1927 a la universitat estatal.
Després d'uns anys de recerca sota la supervisió de Dmitri Iégorov, el 1929 va començar a donar classes a la universitat estatal de Moscou, a la qual va estar lligat la resta de la seva vida, arribant a ser-ne el rector des de 1951 fins a la seva mort el 1973.
Els treballs de recerca de Petrovski versen principalment sobre equacions diferencials parcials i topologia de les corbes algebraiques, havent fet aportacions importants a la resolució dels problemes de Hilbert números 16 i 19. A part del gran treball de renovació universitària que va fer com rector de la universitat, Petrovski és recordat pels treballs que va dur a terme, juntament amb Andrei Tíkhonov i Leonid Kantoróvitx, durant la Segona Guerra Mundial calculant les equacions que descrivien l'explosió d'una bomba nuclear i pel plantejament de l'equació, avui coneguda com equació de Fisher o equació KPP (per les inicials dels cognoms dels matemàtics que la van desenvolupar: Kolgomorov, Petrovski i Piskunov).

## Referències

* ↑ Косичев, 2007, p. 48.
* ↑ Сойфер, 2018, p. 422 i ss.
* ↑ Chang, 2011, p. 159.
* ↑ Alexandrov i Oleinik, 1996, p. 4.
* ↑ Boldyrev, Ivan; Düppe, 2020, p. 263.
* ↑ Chu et al., 2020, p. 3.

## Bibliografia

* Alexandrov, P.S.; Oléinik, O.A.. «Ivan Georgievich Petrowsky». A: O.A. Oléinik (ed.). I.G. Petrowsky: Selected Works. Part II (en anglès). Gordon and Breach Publishers, 1996, p. 1-9. ISBN 2-88124-979-5.
* Boldyrev, Ivan; Düppe, Till «Programming the USSR: Leonid V. Kantorovich in context» (en anglès). British Journal for the History of Science, Vol. 53, Num. 2, 2020, pàg. 255-278. DOI: 10.1017/S0007087420000059. ISSN: 0007-0874.
* Chang, Sooyoung. Academic Genealogy of Mathematicians (en anglès). World Scientific, 2011. ISBN 978-981-4282-29-1.
* Chu, Yu-Ming; Javeed, Shumaila; Baleanu, Dumitru; Riaz, Sidra; Rezazadeh, Hadi «New Exact Solutions of Kolmogorov Petrovskii Piskunov Equation, Fitzhugh Nagumo Equation, and Newell-Whitehead Equation» (en anglès). Advances in Mathematical Physics, 2020, pàg. 1-14. DOI: 10.1155/2020/5098329. ISSN: 1687-9120.
* Косичев, Анатолий Данилович. Философия, время, люди (en rus). ОЛМА Медиа Групп, 2007. ISBN 978-5-373-01573-8.
* Сойфер, Валерий. «Иван Георгиевич Петровский». A: Очень личная книга (en rus). ЛитPеc, 2018. ISBN 978-5-0414-7511-6.

## Enllaços externs

* O'Connor, John J.; Robertson, Edmund F. «Ivan Gueórguievitx Petrovski» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Demidov, S. «Petrovsky, Ivan Georgievich». Complete Dictionary of Scientific Biography, 2008. [Consulta: 17 abril 2021]. (anglès)
* Arnold, V. et al.. «Ivan Georgievich Petrovskii». Moscow Mathematical Journal, 2001. [Consulta: 17 abril 2021]. (anglès)
* «En honor de qui es diu el carrer Petrovsky». Culturell. [Consulta: 17 abril 2021]. (català)